PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos direktoriaus 2019 m. gegužės 30 d. įsakymu Nr. 1.3-79 V

**TRAKŲ R. SENŲJŲ TRAKŲ ANDŽEJAUS STELMACHOVSKIO**  **PAGRINDINĖS** **MOKYKLOS** **NUOSEKLIOJO MOKYMOSI PAGAL BENDROJO UGDYMO PROGRAMAS TVARKOS APRAŠO PATVIRTINIMO**

**I** **SKYRIUS** **BENDROSIOS** **NUOSTATOS**

1. Mokinių mokymosi pasiekimų ir pažangos vertinimo tvarkos aprašas (toliau –Aprašas) parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2018 m. kovo 13 d. įsakymas Nr. V-242 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“, 2015 m. gruodžio 21 d. įsakymu Nr. V-1309, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (Lietuvos Respublikos švietimo ir mokslo ministro 2012 m. gegužės 8 d. įsakymo Nr. V-766 redakcija) ir kitais teisės aktais, reglamentuojančiais mokinių pasiekimų ir pažangos vertinimą.

2. Aprašas reglamentuoja mokinių mokymosi pasiekimų ir pažangos vertinimo tvarką ugdymo procese, kėlimą į aukštesnę klasę, ugdymo programos kartojimą, jos baigimą, tėvų (globėjų, rūpintojų) informavimą apie vaiko mokymosi pasiekimus ir pažangą.

3. Apraše vartojamos sąvokos:

3.1. mokinių pasiekimų ir pažangos vertinimas – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas, kaupimas ir naudojimas mokymo ir mokymosi kokybei užtikrinti;

3.2. formuojamasis vertinimas – ugdymosi procese teikiamas abipusis atsakas, grįžtamasis ryšys, padedantis mokiniui gerinti mokymąsi, nukreipiantis, ką dar reikia išmokti, leidžiantis mokytojui pritaikyti mokymą, siekiant geresnių rezultatų;

3.3. diagnostinis vertinimas – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga, numatomos tolesnio mokymosi galimybės, pagalba sunkumams įveikti;

3.4. apibendrinamasis vertinimas – formaliai patvirtinti mokinio ugdymosi rezultatai, baigus programą, kursą, modulį;

3.5. įsivertinimas – paties mokinio ugdymosi proceso, pasiekimų ir pažangos stebėjimas vertinimas ir apmąstymas, nusimatant tolesnius mokymosi žingsnius;

3.6. kaupiamasis vertinimas – mokinių pasiekimų ir pažangos suminis vertinimas naudojant įvairius galimus vertinimo ir įsivertinimo būdus;

**II** **SKYRIUS**

**MOKYMOSI** **PASIEKIMŲ** **IR** **PAŽANGOS** **VERTINIMO** **TIKSLAI**

4. Nustatyti mokinių pasiekimų lygį bei pažangą, išsiaiškinti kiekvieno mokinio stiprybes, ugdymosi poreikius ir kartu su mokiniu bei jo tėvais (globėjais, rūpintojais) priimti sprendimus dėl tolesnio mokymosi žingsnių, mokiniui būtinos pagalbos.

5. Palaikyti mokymąsi ir laiku teikti grįžtamąjį ryšį mokiniams, mokytojams gerinant mokymo(si) kokybę.

6. Apibendrinti atskiro mokymosi laikotarpio (baigiant trimestrą, mokslo metus) mokymosi pagal pradinio ir pagrindinio ugdymo programą rezultatus.

7. Vertinti ugdymo kokybę, identifikuoti problemas ir inicijuoti reikalingus sprendimus.

**III** **SKYRIUS** **VERTINIMAS** **UGDYMO** **PROCESE**

 8. Vertinimą ugdymo procese sudaro du vienas kitą sąlygojantys vertinimo tipai:

8.1. formuojamasis vertinimas:

8.1.1. padeda mokytojui ir mokiniui numatyti ugdymo(si) kryptį bei veiksmus, patvirtinti daromą pažangą. Šio proceso metu mokytojas stebi mokinių mokymąsi, komentuoja, aptaria, skatina pačius mokinius vertinti savo mokymosi eigą;

8.1.2. dažniausiai formuojamasis vertinimas neformalizuojamas ir nefiksuojamas. Jo paskirtis nustatyti, ar jau pasiekti mokymosi tikslai ir uždaviniai, padrąsinti, paskatinti mokinius, išsakyti konstruktyvias pastabas;

8.1.3. mokytojui ir mokiniui suteikia grįžtamąją informaciją apie mokymosi pažangą, t.y. parodo, kaip mokinys išmoko tai, kas buvo numatyta, kokių yra galimybių siekti daugiau, ar liko mokymosi spragų, kur reikia daugiau pastangų. Ši informacija mokiniui pateikiama laiku ir tinkamai. Mokytojui ji padeda parinkti mokymo strategijas;

8.1.4. sukuria prielaidas mokiniams pasitikėti mokytoju, geranoriškai bendradarbiauti įveikiant mokymosi sunkumus. Mokytojas aiškina, pataria, pozityviai komentuoja mokinio veiklą;

8.1.5. nesiejamas su pažymiu, jo tikslas yra ne kontroliuoti, o padėti mokytis. Mokinio veikla vertinama žodžiu ar raštu tada, kai norima padėti, padrąsinti, nukreipti tam tikrai veiklai. Šio vertinimo rezultatai viešai neskelbiami.

8.2. diagnostinis vertinimas:

8.2.1. skirtas išsiaiškinti, ar pasiekti mokymosi uždaviniai, kam ir kokia pagalba reikalinga, kokie tolesni mokymosi žingsniai. Diagnostinis vertinimas dažniausiai taikomas prieš pradedant naują mokymosi etapą (temą, kurso dalį ar kt.);

8.2.2. padeda nustatyti mokymosi stipriąsias puses bei spragas ir yra prasmingas tik tada, kai atliekamas sistemingai, mokiniai ir jų tėvai gauna kokybišką grįžtamąją informaciją;

8.2.3. mokinys, remdamasis vertinimo metu gauta informacija, kartu su mokytoju numato tolesnio mokymosi uždavinius.

9. Taikomas kaupiamasis vertinimas (taškais ar „+“, „-“ sistema). Surinkus tam tikrą mokytojo nustatytą taškų skaičių, jie konvertuojami į pažymį:

9.1. kaupiamojo vertinimo kriterijai: aktyvus dalyvavimas pamokose, lankomumas, pasirengimas pamokai, aktyvumas pamokoje, gebėjimas vertinti kitus ir įsivertinti pačiam, dalyvavimas konkursuose ir olimpiadose, namų darbai, atsakinėjimas žodžiu, pratybos ir kt. Kontroliniai darbai, testai, savarankiški darbai vertinami pažymiais, nerašomi prie kaupiamojo vertinimo;

9.2. kaupiamojo vertinimo esmė ta, kad trimestro pradžioje mokinys sužino, kiek ir už kokius rodiklius gali gauti taškų, kiek taškų reikia surinkti, kad gautų norimą įvertinimą. Tai leidžia mokiniui planuoti savo veiklą atsižvelgiant į ketinimus ir galimybes.

10. Vertinant mokinių pasiekimus orientuojamasi į pasiekimų lygius, apibrėžtus pradinio ir pagrindinio ugdymo bendrosiose programose.

11. Pradinio ugdymo procese prioritetas teikiamas mokymą palaikančiam vertinimui. Vertinami individualūs pasiekimai ir pažanga, nelyginama su kitų mokinių pasiekimais.

12. Pradinio ugdymo programoje mokinių pažangai ir pasiekimams fiksuoti ir vertinimo informacijai pateikti naudojami komentarai, vertinimo aplankai, kuriuos mokytojo padedami mokosi sudaryti patys mokiniai, kartu mokydamiesi įsivertinti ir savo pasiekimus. Mokinių pasiekimai pažymiais nevertinami.

13. Mokykloje taikoma vertinimo skalė: 13.1. Pradiniame ugdyme:

|  |  |
| --- | --- |
| Pasiekimų lygis | Įvertinimas įrašu |
| Aukštesnysis | Padarė pažangą (žymima „p.p.“) |
| Pagrindinis |
| Patenkinamas |
| Nepatenkinamas | Nepadarė pažangos (žymima „n.p.“) |

13.1.1. padarė pažangą (p.p.), nepadarė pažangos (n.p.) vertinimas mokinių, ugdomų pagal pritaikytą, individualizuotą programą, specialiosios medicininės fizinio pajėgumo grupės mokinių, pasiekimų vertinimas mokantis dorinio ugdymo;

13.1.2. mokiniui, nepasiekus patenkinamo pasiekimų lygio, įrašoma „nepatenkinamas“; 13.1.3. ugdymo procesas, įgyvendinant pradinio ugdymo programą, skirstomas trimestrais;

 13.1.4. mokiniui, besimokančiam pagal pradinio ugdymo programą, III trimestro mokymosi pasiekimų įvertinimas laikomas metiniu;

13.1.5. jei nepasiektas patenkinamas lygis, mokiniui skiriamas papildomas darbas, jo įvertinimas laikomas metiniu;

13.1.6. 1-3 klasės mokiniui, turinčiam bent vieno dalyko trečio trimestro (metinio) nepatenkinamą įvertinimą, kėlimo į aukštesnę klasę, papildomo darbo skyrimo ar palikimo kartoti ugdymo programos klausimus svarsto klasės mokytojas, kiti ugdymo procese dalyvavę asmenys;

13.1.7. pradinio ugdymo baigiamosios klasės (4 klasės) mokinys, turintis patenkinamus visų ugdymo programos dalykų trimestrų (metinius) įvertinimus, laikomas baigusiu pradinio ugdymo programą ir jam išduodamas pradinio išsilavinimo pažymėjimas;

13.1.8. pradinio ugdymo programos baigiamosios klasės mokiniui, turinčiam bent vieno dalyko trečio trimestro (metinio) nepatenkinamą įvertinimą, skiriamas papildomas darbas;

13.1.9. jei mokinys po papildomo darbo nepasiekia dalyko patenkinamo įvertinimo, paliekamas kartoti ugdymo programos pradinio ugdymo programos baigiamojoje klasėje.

13.1.10. mokytojai mokinių pasiekimų ir pažangos vertinimo informaciją fiksuoja elektroniniame dienyne, mokinio sąsiuviniuose, kaupiamų darbų aplanke, mokytojo užrašuose;

13.1.11. mokinių pasiekimai fiksuojami atitinkamose elektroninio dienyno skiltyse įrašant sąvoką, trumpą komentarą, o pasibaigus trimestrui – mokinio pasiektą mokymosi lygį (aukštesnysis, pagrindinis, patenkinamas, nepatenkinamas).

13.2. Pagrindiniame ugdyme:

|  |  |  |
| --- | --- | --- |
| Pasiekimų lygis | Balai | Trumpas apibūdinimas |
| Aukštesnysis | 10 (dešimt) | Puikiai |
| 9 (devyni) | Labai gerai |
| Pagrindinis | 8 (aštuoni) | Gerai |
| 7 (septyni) | Pakankamai gerai |
| 6 (šeši) | Vidutiniškai |
| Patenkinamas | 5 (penki) | Patenkinamai |
| 4 (keturi) | Pakankamai patenkinamai |
| Nepatenkinamas | 3 (trys) | Nepatenkinamai |
| 2 (du) | Blogai |
| 1 (vienas) | Labai blogai |

14. Mokinių, besimokančių pagal pagrindinio ugdymo programą, pažanga ir pasiekimai vertinami pagal Bendrosiose programose aprašytus pasiekimus taikant 10 balų vertinimo sistemą.

15. Pasirenkamųjų dalykų, dalykų modulių žinios ir gebėjimai vertinami įrašu „įskaityta“ arba „neįskaityta“.

16. Dorinio ugdymo, žmogaus saugos mokymosi pasiekimai, socialinė-pilietinė veikla vertinami įrašu „įskaityta“ arba „neįskaityta“.

17. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

18. Įrašas „atleistas“ įrašomas, jeigu mokinys yra atleistas nuo kūno kultūros pamokų pagal gydytojo rekomendaciją ir mokyklos vadovo įsakymą.

19. Jeigu mokinys ugdymo laikotarpiu per mokytojo numatytą laiką neatsiskaitė ir nepademonstravo pasiekimų, numatytų pagrindinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“.

20. Mokiniams, mokomiems pagal individualizuotas ar pritaikytas bendrąsias programas, taikomi tie patys pažangos ir pasiekimų vertinimo kriterijai bei atsižvelgiama į Pedagoginės psichologinės tarnybos rekomendacijas.

21. Mokinių mokymosi pasiekimai ir pažanga vertinama sistemingai. Kiekvienoje pamokoje taikomas formuojamasis vertinimas.

22. Mokytojas su dalyko vertinimo kriterijais supažindina mokinius per pirmąsias pamokas rugsėjo mėnesį.

23. Pažymiu vertinamos kontrolinės užduotys, apklausa žodžiu, savarankiški, projektiniai, kūrybiniai, laboratoriniai ir kiti darbai, kai mokiniai parodo išsilavinimo standartuose numatomas žinias, supratimą ir gebėjimus.

24. Konkrečias vertinimo metodikas, pritaikytas konkrečiai klasei, grupei ar mokiniui, kuria juos mokantys mokytojai.

25. Per trimestrą rekomenduojama pasiekimus vertinti tokiu dažnumu: 25.1. 1 savaitinė pamoka – 3 pažymiai;

25.2. 2 savaitinės pamokos – 4 pažymiai; 25.3. 3 savaitinės pamokos – 6 pažymiai; 25.4. 4 savaitinės pamokos – 8 pažymiai; 25.5. 5 savaitinės pamokos – 10 pažymių; 25.6. atitinkamas įskaitų skaičius;

25.7. pažymių gali būti ir daugiau.

26. Pradedantiems mokytis pagal pagrindinio ugdymo programą 5 klasės mokiniams mokykla skiria 1 mėnesio adaptacinį laikotarpį:

26.1. pirmąjį pagrindinio ugdymo programos įgyvendinimo mėnesį mokinių pasiekimai kontroliniais darbais netikrinami. Mokytojas taiko individualius mokinių pažinimo metodus siekdamas išsiaiškinti mokinių ugdymo (-si) pasiekimus;

26.2. vieną mėnesį mokiniai nevertinami pažymiais, ir dar vieną mėnesį nevertinami neigiamais pažymiais.

27. Dalyko žinių, mokėjimų ir pažangos vertinimą dalyko mokytojai aptaria su mokiniais. 28. Vertinimo metodus ir formas mokytojai derina tarpusavyje metodinėse grupėse,

mokytojų taryboje, aptaria su mokiniais.

29. Kontrolinių darbų skyrimas bei vertinimas:

29.1. klasėje dirbantys mokytojai derina tarp savęs namų darbų apimtis ir kontrolinių darbų atlikimo laiką;

29.2. mokiniams per dieną negali būti skiriama daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę;

29.3. mokytojai laikosi numatytų kontrolinių darbų grafiko, kuris rengiamas 2 mėnesiams. Grafikas kabo stende mokytojų kambaryje;

29.4. dėl svarbių priežasčių mokytojai, suderinę su mokiniais, turi teisę kontrolinio darbo laiką keisti. Pakeitimus mokytojai fiksuoja kontrolinių darbų grafike ne vėliau kaip prieš savaitę, informuoja mokinius, pažymi el. dienyne;

29.5. pirmą dieną po mokinių atostogų kontrolinis darbas ir kiti atsiskaitomieji darbai neorganizuojami;

29.6. mokytojai kontrolinio darbo rezultatus mokiniams pristato kitą pamoką, bet ne vėliau kaip po 2 to dalyko pamokų.

29.7. Kontrolinių darbų vertinimo normos (procentinė išraiška):

29.7.1. apskaičiuojamas procentas. Surinkus 7,5 balo, pažymys – 8, 7,4 balo – 7. 29.8. Sprendimai dėl kontrolinių darbų, kai tik dalis mokinių padaro pažangą: 29.8.1. skirti pamokų (iš rezervinių) kartojimui;

29.8.2. perrašyti kontrolinį darbą;

29.8.3. parinkti vertinimo kriterijus, atitinkančius klasės lygį. 29.9. Mokiniai turi atsiskaityti už visus kontrolinius darbus, testus:

29.9.1. mokinys, dėl ligos ar kitų svarbių priežasčių nedalyvavęs kontroliniame darbe, turi atsiskaityti sutartu su mokytoju laiku;

29.9.2. mokinys, be pateisinamos priežasties nedalyvavęs kontroliniame darbe, atsiskaito sekančią pamoką. Atsisakius atsiskaityti, rašomas neigiamas įvertinimas;

29.9.3. dėl rimtų priežasčių mokinys gali nerašyti kontrolinio ar kito atsiskaitomojo darbo, prieš pamoką pranešęs mokytojui ir susitaręs dėl atsiskaitymo datos ir laiko.

30. Mokinių, praleidusių daug pamokų dėl ligos ar kitos svarbios priežasties, spragų likvidavimo tvarka, atsiskaitymai:

30.1. dalyko mokytojas su mokiniu aptaria praleistas temas, išsiaiškina, ką mokinys turi išmokti;

30.2. skiriamas laikas mokiniui pasiruošti, susitariama, kada mokinys atsiskaitys.

31. Ugdymo procesas, įgyvendinant pagrindinio ugdymo programą, skirstomas trimestrais: 31.1. trimestro pažymys vedamas iš to trimestro pažymių aritmetinio vidurkio (6,5 – 7, 6,4 –

6);

31.2. metinis pažymys išvedamas iš I, II, III trimestrų įvertinimų aritmetinio vidurkio (6,5 – 7, 6,4 – 6);

31.3. jei mokinio kai kurių dalykų metinis pažymys neigiamas, mokiniui skiriamas papildomas darbas. Mokiniai, turintys nepatenkinamą metinį įvertinimą, atsiskaito Mokytojų tarybos posėdžių nutarimų tvarka. Mokiniui, neatestuotam I, II ar III trimestrą, negali būti vedamas teigiamas metinis įvertinimas. Tik atsiskaičius už neatestuotą trimestrą vedamas metinis įvertinimas. Mokinys, neatestuotas bent viename trimestre, atsiskaito už tam trimestrui dalyko ugdymo programoje numatytus mokymosi pasiekimus iki ugdymo proceso pabaigos. Konkrečią atsiskaitymo datą nustato dalyko mokytojas. Atsiskaitymas fiksuojamas dienyne po metinio įvertinimo.

32. Mokinio papildomo darbo apskaita elektroniniame dienyne fiksuojama taip pat, kaip ir pamokų apskaita: jei mokytojas mokinį konsultavo, įrašomas konsultacijų turinys; jei mokinys mokėsi savarankiškai, be mokytojo pagalbos (konsultacijų) ir nurodytą dieną atsiskaitė už papildomą darbą, el. dienyne įrašoma atitinkama informacija. Įrašytas papildomo darbo įvertinimas laikomas metiniu įvertinimu.

33. Mokytojas, išvedęs nepatenkinamą trimestro įvertinimą, kartu su mokiniu pildo „Mokinio nepatenkinamo pažymio įvertinimo analizės lapą“, kartu su mokiniu priima sprendimą dėl mokymosi pasiekimų gerinimo.

34. Mokinio, turinčio kai kurių dalykų nepatenkinamus metinius (papildomo darbo) įvertinimus, neatliktą socialinę-pilietinę veiklą, kėlimo į aukštesnę klasę, palikimo kartoti ugdymo programos svarstymas vyksta Mokytojų tarybos posėdyje.

35. Sprendimą dėl papildomo darbo skyrimo, kėlimo į aukštesnę klasę ar palikimo kartoti ugdymo programą, atsižvelgęs į mokytojo, Mokytojų tarybos siūlymą, priima mokyklos direktorius. Sprendimas įforminamas direktoriaus įsakymu.

36. Klasės vadovas po mokyklos direktoriaus sprendimo informuoja mokinio tėvus (globėjus, rūpintojus) dėl papildomo darbo skyrimo, kėlimo į aukštesnę klasę ar palikimo kartoti kursą.

37. Mokiniui, atvykusiam iš mokyklos, kurioje jo mokymosi pasiekimai buvo suvedami pusmečiais, trimestrų ir metinis pažymys išvedami, gavus tos mokyklos direktoriaus raštą apie šio mokinio dalykų pažymius, gautus per pusmetį, ir šiam mokiniui išvestus pusmečio pažymius.

38. Direktoriaus pavaduotojas ugdymui rengia mokinių mokymosi rezultatų (trimestrų, pusmečių, metinio, PUPP, NMPP ir kt.) analizę, ją pristato Mokytojų tarybos posėdžiuose. Esant būtinybei, priimami sprendimai dėl ugdymo proceso koregavimo.

**IV** **SKYRIUS** **INDIVIDUALIOS** **PAŽANGOS** **STEBĖSENA**

39. Individualios mokinio pažangos stebėsenos paskirtis – stebėti, ar mokinio įgytų kompetencijų lygis optimalus, atitinkantis jam keliamus tikslus ir jo individualias galias, siekius bei patirtį, ar mokinys nuolat ir nuosekliai išmoksta naujų ir sudėtingesnių dalykų, įgyja naujų gebėjimų, tvirtesnių vertybinių nuostatų.

40. Ieškoti būdų, kaip skatinti mokinio savistabą, atkaklumą, savo veiklos, mokymosi į(si)vertinimą ir tobulinimą.

41. Stebima, vertinama mokinių individuali pažanga – mokytojai rengia savo dalyko kiekvieno mokinio asmeninės pažangos aplanką, kur mokiniai įsivertina savo pažangą, aptaria su mokytoju. Atsižvelgdami į pažangos analizę, mokytojai teikia reikalingą pagalbą mokiniui – organizuojamos konsultacijos individualiai, grupėmis.

42. 5-10 klasių mokiniai klasių valandėlių metu kas mėnesį „VIP lape“ įsivertina asmenybės ir socialinės raidos tobulėjimą, kas trimestrą įsivertina pažangą „Mokinio asmeninės pažangos įsivertinimo lape“.

**V** **SKYRIUS** **VERTINIMAS** **BAIGUS** **PROGRAMĄ**

38. Pirmoje klasėje mokantis mokytojas susipažįsta su priešmokyklinio ugdymo pedagogu, švietimo pagalbos specialisto, jeigu jam buvo teikta pagalba parengtomis rekomendacijomis apie vaiko pasiekimus.

39. Baigus pradinio ugdymo programą, rengiamas pradinio ugdymo programos baigimo pasiekimų ir pažangos vertinimo aprašas. Aprašo kopija perduodama tai mokyklai, kurioje mokinys mokysis pagal pagrindinio ugdymo programą.

40. Pagrindinio ugdymo programos dalykų mokytojai susipažįsta su kiekvieno mokinio Pradinio ugdymo programos baigimo pasiekimų ir pažangos vertinimo aprašu ir užtikrina ugdymosi tęstinumą.

41. Pagrindinio ugdymo programa baigiama mokymosi pasiekimų patikrinimu, išskyrus tais atvejais, kai mokinys švietimo ir mokslo ministro nustatytais atvejais yra atleidžiamas nuo mokymosi pasiekimų patikrinimo.

42. Mokymosi rezultatams apibendrinti baigus pradinio ugdymo programą, atskiro dalyko programą bet kurioje klasėje, gali būti taikomas apibendrinamasis vertinimas (mokymosi žinių patikrinimas).

**VI** **SKYRIUS**

**VERTINIMO** **INFORMACIJOS** **NAUDOJIMAS**

42. Pradinio ugdymo ir 5-10 klasių vadovai trimestrų (metų) pabaigoje direktoriaus pavaduotojui ugdymui pateikia klasės mokinių pažangos ir pasiekimų ataskaitas iš el. dienyno.

43. Klasės vadovai rengia mokinių mokymosi pasiekimų ir pažangos ataskaitas, kurias pristato ir aptaria Mokytojų tarybos posėdyje, mokinių susirinkimuose, mokinių tėvų (globėjų, rūpintojų) susirinkimuose.

44. Informacija apie mokymosi rezultatus (kontrolinių, testų ir kitų užduočių atlikimo) pradinių klasių mokiniams ir jų tėvams (globėjams, rūpintojams) teikiama trumpais komentarais.

45. Mokinių tėvams (globėjams, rūpintojams) informacija apie mokymosi pasiekimus ir pažangą pateikiama elektroniniame dienyne. Jei tėvai neturi galimybės naudotis internetu, informaciją apie mokinio pasiekimus ir lankomumą klasės vadovas atspausdina iš elektroninio dienyno ir perduoda mokinio tėvams (globėjams, rūpintojams).

46. Klasių vadovai organizuoja tėvų (globėjų, rūpintojų) susirinkimus ne rečiau kaip 3 kartus per metus. Pateikia tėvams mokinių pažangos ir pasiekimų vertinimą ir analizuoja iškilusias problemas.

47. Administracija 2-3 kartus per metus organizuoja visuotinius mokinių tėvų (globėjų, rūpintojų) susirinkimus, kuriuose tėvai turi galimybę susitikti su administracija, konsultuotis su jų vaikus mokančiais mokytojais. Mokytojai tėvams asmeniškai pateikia informaciją apie jų vaikų mokymosi pasiekimus ir pažangą.

48. Su direktoriaus įsakymu dėl mokinių kėlimo į aukštesnę klasę, ugdymo programos baigimo, papildomų darbų skyrimo ar palikimo kartoti programą klasės vadovas per 3 dienas supažindina mokinio tėvus (globėjus, rūpintojus).

**VII** **SKYRIUS** **BAIGIAMOSIOS** **NUOSTATOS**

49. Aprašu vadovaujasi visi mokytojai.

50. Klasės vadovas mokslo metų pradžioje (arba atvykus naujam mokiniui) mokinius supažindina su Aprašu. Per pirmąjį tėvų (globėjų, rūpintojų) susirinkimą supažindina mokinių tėvus (globėjus, rūpintojus).

51. Šis Aprašas ar jo punktai gali būti keičiami, papildomi pasikeitus teisės aktams ir mokyklos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_